РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 58

от заседание на комисия ”Управление на собствеността”
към Пленума на Висшия съдебен съвет, проведено на 29.11.2017 г.

Днес, 29.11.2017 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански

ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Среща с г-жа Миглена Тачева – директор на Национален институт на правосъдието във връзка с прилежащия двор към сградата на ВСС, находящ се на ул. „Екзарх Йосиф” № 12, гр. София.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА и прилага към преписката представените в днешното заседание от г-жа Миглена Тачева – директор на Национален институт на правосъдието, материали както следва:
- Схема за паркиране (към момента), Приложение 1;
- Схема за паркиране (предложение на ВСС), Приложение 2;
- Схема за паркиране (предложение на НИП), Приложение 3.

1.2. ОТЛАГА вземането на решение по т. 1 от настоящия дневен ред за следващо заседание на Комисията.

1.3. ВЪЗЛАГА на дирекция „Управление на собствеността на съдебната власт” да подготви писмо до областния управител на гр. София във връзка с акта за държавна собственост и причините за несъставянето му, както и определяне на дата за провеждане на среща с представители на ВСС. ОПРЕДЕЛЯ г-н Огнян Дамянов – член на Висшия съдебен съвет и на Комисия „Управление на собствеността” към Пленума на Висшия съдебен съвет и г-н Боян Новански – член на Висшия съдебен съвет и на Комисия „Управление на собствеността” към Пленума на Висшия съдебен съвет за представители в срещата от страна на Висшия съдебен съвет.

2. ОТНОСНО: Справка по обекти за усвояването на капиталови разходи по § 51-00 „Основен ремонт на ДМА” на ВСС за 2017 г., в изпълнение решение на Комисия „Управление на собствеността”, взето по протокол № 56/22.11.2017 г., т. 2.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение справка от инж. Дениза Павлова – началник на отдел „Инвестиции и строителство”, във връзка с усвояването на капиталови разходи по § 51-00 „Основен ремонт на ДМА” на ВСС за 2017 г.
2.2. ИЗПРАЩА решението по т. 2 от настоящия протокол ведно със справката на Комисия „Бюджет и финанси”, за сведение.

3. ОТНОСНО: Доклад за възможностите за реализиране на Инвестиционната програма на ВСС за 2018 г., по отношение правомощията на административните ръководители, като възложители на обществени поръчки за проектиране, строителство и инженеринг, по смисъла на ЗОП, в изпълнение на решение на Комисия „Управление на собствеността”, взето по протокол № 54/08.11.2017 г., т. 1.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение доклад от инж. Дениза Павлова – началник на отдел „Инвестиции и строителство”, във връзка с възможностите за реализиране на Инвестиционната програма на ВСС за 2018 г. по отношение правомощията на административните ръководители, като възложители на обществени поръчки за проектиране, строителство и инженеринг, по смисъла на ЗОП.
3.2. ИЗПРАЩА решението по т. 3 от настоящия протокол ведно с доклада на Комисия по правни и институционални въпроси и Комисия „Бюджет и финанси”, за изразяване на становище по предложения вариант за реализация на Инвестиционната програма на ВСС за 2018 г.

4. ОТНОСНО: Сключен договор № ВСС-15172/13.11.2017 г. между ВСС и ЕТ „АРХАТ В – ВАЛЕРИ ВРАБЧЕВ” с предмет „Проектиране на основен ремонт и преустройство на сграда на органите на съдебната власт, гр. София, бул. „Драган Цанков” № 6”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРЕДЛАГА на Главния секретар на Висшия съдебен съвет да упълномощи инж. Димитър Шиклев – главен експерт в дирекция „Управление на собствеността на съдебната власт” да осъществява контрол по изпълнението на Договор № ВСС-15172/13-11-2017 г., сключен между Висшия съдебен съвет и ЕТ „АРХАТ В – ВАЛЕРИ ВРАБЧЕВ” с предмет „Проектиране на основен ремонт и преустройството на сграда на органите на съдебната власт, гр. София, бул. „Драган Цанков” № 6”, да дава необходимите указания, да оказва съдействие на Изпълнителя по повод изпълнение на задълженията му по договора, както и да подписва платежните и други документи по време на изпълнение на същия.
4.2. ИЗПРАЩА решението по т. 4 от настоящия протокол на Главния секретар на Висшия съдебен съвет.

5. ОТНОСНО: Осъществяване на контрол и приемане на изпълнението на Договор № ВСС-15168/13.11.2017 г. сключен между ВСС и „СТРОЙКОМЕРС” ЕООД с предмет „Преустройство на съществуваща сграда и изграждане на пристройка към нея за нуждите на Районен съд гр. Нова Загора”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРЕДЛАГА на Главния секретар на Висшия съдебен съвет да упълномощи инж. Дениза Павлова – началник на отдел „Инвестиции и строителство”, дирекция „Управление на собствеността на съдебната власт” да осъществява контрол по изпълнението на Договор № ВСС-15168/13.11.2017 г. сключен между ВСС и „СТРОЙКОМЕРС” ЕООД с предмет „Преустройство на съществуваща сграда и изграждане на пристройка към нея за нуждите на Районен съд гр. Нова Загора”, да дава необходимите указания, да оказва съдействие на Изпълнителя по повод изпълнение на задълженията му по договора, както и да подписва платежните и други документи по време на изпълнение на същия.
5.2. ИЗПРАЩА решението по т. 5 от настоящия протокол на Главния секретар на Висшия съдебен съвет.

6. ОТНОСНО: Сключен договор № ВСС – 15170/13.11.2017 г. между ВСС и „СЕЛКО-7” ЕООД с предмет „Проектиране на конструктивно укрепване на сграда за органите на съдебната власт, гр. Бяла”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРЕДЛАГА на Главния секретар на Висшия съдебен съвет да упълномощи инж. Димитър Шиклев – главен експерт в дирекция „Управление на собствеността на съдебната власт” да осъществява контрол по изпълнението на Договор № ВСС – 15170/13.11.2017 г. между ВСС и „СЕЛКО-7” ЕООД с предмет „Проектиране на конструктивно укрепване на сграда за органите на съдебната власт, гр. Бяла”, да дава необходимите указания, да оказва съдействие на Изпълнителя по повод изпълнение на задълженията му по договора, както и да подписва платежните и други документи по време на изпълнение на същия.
6.2. ИЗПРАЩА решението по т. 6 от настоящия протокол на Главния секретар на Висшия съдебен съвет.

7.1. ОТНОСНО: Писмо от председателя на Административен съд гр. Видин с вх. № ВСС-15612/22.11.2017 г. с искане за отпускане на допълнителни средства за дообзавеждане на сградата – на архив и работни помещения, на обща стойност 17 144, 74 лв. с ДДС.
7.2. ОТНОСНО: Проект  на  решение  за  упълномощаване на служител от дирекция „Управление на собствеността на съдебната власт” за участие в Държавна приемателна комисия за обект: „Изграждане и пристройка на топла връзка между обособените части на първия етаж, вътрешно преустройство и ремонт на част от съществуваща сграда за нуждите на Административен съд гр. Видин”

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.1. Извършването на разход за дообзавеждане на сградата на Административен съд гр. Видин е неотложно необходимо. Стойността на разхода е определена на 17 144,74 лв. с ДДС, съгласно най-ниските стойности в офертите.
7.1.2. ИЗПРАЩА решението по т. 7.1 от настоящия протокол на Комисия „Бюджет и финанси”, за корекция на бюджета на Административен съд гр. Видин.
7.2.1. ПРЕДЛАГА на Пленума на Висшия съдебен съвет да вземе следното решение:
УПЪЛНОМОЩАВА инж. Дениза Павлова – началник на отдел „Инвестиции и строителство”, дирекция „Управление на собствеността на съдебната власт”, да вземе участие в Държавна приемателна комисия за обект: „Изграждане и пристройка на топла връзка между обособените части на първия етаж, вътрешно преустройство и ремонт на част от съществуваща сграда за нуждите на Административен съд гр. Видин”, находящ се в УПИ І-959, кв. 266а, по плана на гр. Видин, ПИ с идентификатор 10971.502.572 по КК на гр. Видин, с административен адрес: ул. „Цар Симеон Велики” № 3.
7.2.2. ВНАСЯ предложението като допълнителна точка в редовно заседание на Пленума на Висшия съдебен съвет, насрочено за 30.11.2017 г.

8. ОТНОСНО: Писмо от председателя на Административен съд гр. Сливен с вх. № ВСС-8453/10.11.2017 г. с искане за отпускане на средства за авариен текущ ремонт след застрахователно събитие – паднала част от мазилката на фасадата на сградата, на стойност 2 199,46 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОТЛАГА вземането на решение за авариен текущ ремонт след застрахователно събитие – паднала част от мазилката на фасадата на сградата, поради неподходящите температурни условия през зимния сезон.
8.2. ПРЕДЛАГА на председателя на Административен съд гр. Сливен да поднови искането си през пролетта на 2018 г., с приложени необходимите изискуеми документи.

9. ОТНОСНО: Писмо от председателя на Административен съд гр. Стара Загора с вх. № ВСС-5996/13.11.2017 г. с искане за отпускане на средства за авариен текущ ремонт – подмяна на аварирали разширителни съдове на отоплителната инсталация, на стойност 922,39 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за авариен текущ ремонт – подмяна на аварирали разширителни съдове на отоплителната инсталация в Административен съд гр. Стара Загора е неотложно необходимо. Стойността на разхода е определена на 923 лв. с ДДС, съгласно най-ниската оферта.
9.2. ИЗПРАЩА решението по т. 9 от настоящия протокол на Комисия „Бюджет и финанси”, за корекция на бюджета на Административен съд гр. Стара Загора.

10. ОТНОСНО: Писмо от председателя на Окръжен съд гр. Стара Загора с вх. № ВСС-14899/08.11.2017 г. с искане за отпускане на средства за авариен текущ ремонт след застрахователно събитие, на стойност 307,02 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за авариен текущ ремонт след застрахователно събитие в Окръжен съд гр. Стара Загора е неотложно необходимо. Стойността на разхода е определена на 308,00 лв. с ДДС, съгласно най-ниските оферти.
10.2. ИЗПРАЩА решението по т. 10 от настоящия протокол на Комисия „Бюджет и финанси”, за корекция на бюджета на Окръжен съд гр. Стара Загора.

11. ОТНОСНО: Доклад от Владимир Димитров – старши експерт – юрисконсулт в дирекция „Управление на собствеността на съдебната власт” относно проект на предложение за обществени поръчки, които ще бъдат реализирани по искане на отдел „Управление на собствеността” през 2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ДАВА СЪГЛАСИЕ за предложените в доклада на Владимир Димитров – старши експерт – юрисконсулт в дирекция „Управление на собствеността на съдебната власт” обществени поръчки, които да бъдат реализирани по искане на отдел „Управление на собствеността” през 2018 г.
11.2. ВЪЗЛАГА на отдел „Управление на собствеността” да предостави информацията на отдел „Управление и координиране цикъла на обществените поръчки”, дирекция „Правна”, за обобщаване в годишната програма на ВСС.
11.3. ВЪЗЛАГА на дирекция „Управление на собствеността на съдебната власт” да предостави решението на комисия „Бюджет и финанси” по протокол № 23/24.06.2008 г. на членовете на Комисия „Управление на собствеността”, за запознаване.

12. ОТНОСНО: Извлечение от решение на Комисия „Бюджет и финанси”, взето по протокол № 40/08.11.2017 г., т. 40 за извършване преоценка на активите на органите на съдебна власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ВЪЗЛАГА на дирекция „Управление на собствеността на съдебната власт” да подготви необходимите документи за обявяване на обществена поръчка с предмет: „Избор на лицензиран оценител за извършване на преоценка на всички сгради, земи, инфраструктурни обекти, незавършено строителство, основен ремонт и капитализирани разходи по наети/предоставени за ползване на съдебната власт сгради”.
12.2. ПРЕДЛАГА на Пленума на Висшия съдебен съвет следния проект на решение:
1. УПЪЛНОМОЩАВА г-н Боян Магдалинчев – представляващ Висшия съдебен съвет да организира и проведе обществена поръчка с предмет: „Избор на лицензиран оценител за извършване на преоценка на всички сгради, земи, инфраструктурни обекти, незавършено строителство, основен ремонт и капитализирани разходи по наети/предоставени за ползване на съдебната власт сгради”.
2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 07.12.2017 г.

13. ОТНОСНО: Писмо от главния прокурор на Република България с вх. № ВСС-15513/21.11.2017 г. във връзка с осигуряване допълнителни помещения за Районна прокуратура гр. Монтана.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение писмото на Главния прокурор на Република България с вх. № ВСС-15513/21.11.2017 г. във връзка с осигуряване допълнителни помещения за Районна прокуратура гр. Монтана.
13.2. ВЪЗЛАГА на дирекция „Управление на собствеността на съдебната власт” да подготви писмо до министъра на вътрешните работи с искане за предоставяне на описаните в писмото на главния прокурор помещения.
14. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно сключване на договор за наем на имот в гр. Нова Загора, ул. „Проф. Минко Балкански” № 60, ползван от Районен съд гр. Нова Загора.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОДОБРЯВА доклада от Анжела Цветанова – старши експерт – юрист в дирекция „Управление на собствеността на съдебната власт” и предложението за коригиране на наемната цена съобразно ползваните площи от ВСС в сградата собственост на „Напоителни системи” ЕАД, в гр. Нова Загора, ул. „Проф. Минко Балкански” № 60, предоставена под наем за нуждите на Районен съд гр. Нова Загора.
14.2. ПРИЕМА проекта на писмо до изпълнителния директор на „Напоителни системи” ЕАД, и искане за коригиране на наемната цена съобразно ползваните площи от ВСС в сградата собственост на „Напоителни системи” ЕАД, в гр. Нова Загора, ул. „Проф. Минко Балкански” № 60, предоставена под наем за нуждите на Районен съд гр. Нова Загора.

15. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно проект на „Договор за предоставяне безвъзмездно ползване и управление” на общински обект – две помещения в административната сграда с адрес: гр. Димитровград, бул. „Раковски” № 13 на Висш съдебен съвет, за нуждите на Районен съд гр. Димитровград. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРЕДЛАГА на Пленума на Висшия съдебен съвет следния проект на решение:
1. УПЪЛНОМОЩАВА г-н Боян Магдалинчев – представляващ Висшия съдебен съвет да сключи договор с Община Димитровград, представлявана от г-н Иво Тенев Димов – кмет на общината, за предоставяне безвъзмездно ползване и управление на общински обект – две помещения в Административната сграда на бул. „Раковски” № 13 – сграда с идентификатор 21052.1015.74.4 по КК на гр. Димитровград – на кота + 0.00 – помещение № 17 и на кота +3.60 – помещение № 18, частна общинска собственост, за нуждите на Районен съд гр. Димитровград.
2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 07.12.2017 г.

16. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно предприемането на действия по демонтажа и извозването на резервоари с гориво – мазут, находящи се в архивохранилището на Съдебна палата гр. Пловдив, с адрес: бул. „Шести септември” № 167.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРЕДЛАГА на председателя на Окръжен съд гр. Пловдив да организира процедура по демонтажа и извозването на резервоарите с мазут, като набави необходимите оферти от лицензирани фирми за работа с взривоопасни вещества, офертите са необходими за преценка целесъобразността на разхода.
16.2. ИЗПРАЩА решението по т. 16 от настоящия протокол на председателя на Окръжен съд гр. Пловдив, за сведение и изпълнение.

17. ОТНОСНО: Писмо от председателя на Районен съд гр. Балчик за предоставяне на помещение в изпълнение предписание на ДАНС по ЗЗКИ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ПРЕДЛАГА на Пленума на Висшия съдебен съвет следния проект на решение:
1. УПЪЛНОМОЩАВА г-н Боян Магдалинчев – представляващ Висшия съдебен съвет да подпише анекс за безвъзмездно предоставяне на една допълнителна стая, намираща се на ет. 2 с № 214 с адрес: гр. Балчик, ул. „Стара планина” № 2, към договор за наем с рег. № ВСС-469/13.01.2017 г., сключен между Висшия съдебен съвет и ЕТ „Васил Григоров”.
2. УПЪЛНОМОЩАВА г-н Боян Магдалинчев – представляващ Висшия съдебен съвет да подпише анекс към договор за наем с рег. № ВСС-469/13.01.2017 г., сключен между Висшия съдебен съвет и ЕТ „Васил Григоров”, за ползване на имота за срок от една година.
3. ВНАСЯ предложенията по т.1 и т.2  като редовни точки в редовно заседание на Пленума на Висшия съдебен съвет, насрочено за 07.12.2017 г.

17.2. Извършването на разход за изграждане на помещение за класифицирана информация е неотложно необходимо. Стойността на разхода е определена на 8 200 лв. с ДДС, съгласно решение на ВСС по протокол № 17/16.04.2008 г.
17.3. ИЗПРАЩА решението по т. 17 от настоящия протокол на Комисия „Бюджет и финанси”, за корекция на бюджета на Районен съд гр. Балчик.

18. ОТНОСНО: Доклад от Саша Харитонова – директор на дирекция „Правна” в Администрацията на Висшия съдебен съвет във връзка с актове на СГКК Хасково за действия на ГД „Охрана” за промени в кадастралната карта.

	Устен доклад от г-н Владимир Димитров – старши експерт – юрисконсулт в дирекция „Управление на собствеността на съдебната власт” във връзка с проведена среща на работната група по приложението на § 83 от ПЗР на ЗИДЗСВ, проведена в Министерство на правосъдието с техни представители.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРИЕМА за сведение доклада на Саша Харитонова – директор на дирекция „Правна” в Администрацията на Висшия съдебен съвет за актове на СГКК Хасково във връзка с действия на ГД „Охрана” за промени в кадастралната карта.
18.2. ВЪЗЛАГА на дирекция „Управление на собствеността на съдебната власт” да съхранява и обобщава информацията, свързана с подадени заявления на ГД „Охрана” за промени в кадастралната карта за имоти в управление на ВСС.

	19. ОТНОСНО: Устен доклад от г-н Владимир Димитров – старши експерт – юрисконсулт в дирекция „Управление на собствеността на съдебната власт” във връзка с проведена среща на работната група по приложението на § 83 от ПЗР на ЗИДЗСВ, проведена в Министерство на правосъдието с техни представители.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА за сведение доклада на г-н Владимир Димитров – старши експерт – юрисконсулт в дирекция „Управление на собствеността на съдебната власт” във връзка с проведена среща на Работната група за „Изготвяне на съвместно становище по приложението на § 83 от ПЗР на ЗИДЗСВ (изм. ДВ бр. 28/08.04.2016 г.), определена с решение на Комисия „Управление на собствеността”, взето по протокол № 53/06.11.2017 г., т. 1.1.1., проведена в Министерство на правосъдието с техни представители.

20. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ВЪЗЛАГА на дирекция „Управление на собствеността на съдебната власт” да подготвят и предават материалите за заседанието на Комисия „Управление на собствеността” на техническия сътрудник на Комисията до 12,00 часа в петък, с оглед подготовката на дневния ред и качването на материалите за заседание на Комисията за понеделник сутрин.
20.2. ВЪЗЛАГА на Анжела Цветанова – старши експерт – юрист да изпълни решението на Комисия „Управление на собствеността”, взето по протокол № 57/23.11.2017 г., т. 1.3. във вр. с т. 1.5., както и по т. 1.7. и да докладва на следващото заседание на Комисията.
20.3. ВЪЗЛАГА на дирекция „Управление на собствеността на съдебната власт” да предостави решението на Комисия „Управление на собствеността”, взето по протокол  № 39/24.07.2017 г., т. 23 по отношение на Светлозар Костов, на председателя на Комисията, за запознаване.
20.4. ВЪЗЛАГА на дирекция „Управление на собствеността на съдебната власт” да докладва за наличието на неизпълнени решения на Комисия „Управление на собствеността” към Пленума на ВСС, на следващото заседание.
20.5. ВЪЗЛАГА на дирекция „Управление на собствеността на съдебната власт” да бъде изготвена хронограма  оглед извършване на промяна в Правилата за отдаване под наем на недвижими имоти – частна държавна собственост, предоставени в управление на ВСС, както и за действията които следва да се предприемат, с оглед спазване разпоредбата на чл. 5 като се извърши преглед и оценка на състоянието на ведомствените апартаменти.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/
								           ЕВГЕНИ ДИКОВ